<classify> WAZAZI wenye watoto waliomaliza darasa la saba wameaswa kuwasimamia na kutowaacha wakizagaa mitaani katika kipindi watakachokuwa nao kabla ya kujiunga na kidato cha kwanza Lengo ni kuhakikisha watoto hao wanabaki na maadili waliyopatiwa katika shule walizomaliza na kuedelea nayo wanapojiunga na elimu ya sekondari ili kuwa na watoto wenye maadili mpaka vyuo vikuu.Rai hiyo ilitolewa na ofisa elimu wa taaluma wilaya ya Ilala Mwanahamisi Mringo, kwa niaba ya ofisa elimu wa manisapaa ya Ilala katika mahafali ya wanafunzi wa darasa la saba na wa elimu ya awali katika shule ya Queens English Medium School iliyopo Stakishari Ukonga, jijini Dar es Salaam. Mringo aliwataka wazazi kutowaacha wanafunzi wakizagaa mitaani ila wawasimamie kwa kila wanachofanya ili waweze kuwa mabalozi wazuri wa shule walizotoka kimaadili wakiwa kidato cha nne mpaka vyuo vikuu. Alitaka wazazi wenye watoto kuwapeleka shule ya Queens kwani imetambuliwa na ofisi ya mkurugenzi wa manispaa ya Ilala kwa kutoa elimu bora mpaka kutunukiwa cheti maalumu.Meneja wa shule Anna Mwalongo akizungumza kwa niaba ya mkurugenzi mtendaji Samson Wassira alisema wamejikita katika kupambana na adui ujinga nchini na kila siku shule hiyo imezidi kuwa bora na kuimarika.  <topic>: kitaifa 